APROBACIÓN DEFINITIVA MODIFICACIÓN DA ORDENANZA DO IMPOSTO DE BENS INMOBLES
ADMINISTRACIÓN LOCAL — Municipal — Porriño, O (Ordenanzas e Regulamentos, 09/01/2024)

O Pleno da Corporación municipal na sesión ordinaria de data 30 de outubro de 2023, aprobou inicialmente a modificación da “Ordenanza Fiscal Reguladora do Imposto sobre Bens Inmobles”. Ao non haberse presentado reclamacións durante o prazo de exposición ao público, queda automáticamente elevado a definitivo o acordo plenario provisional de modificación da “Ordenanza Fiscal Reguladora do Imposto sobre Bens Inmobles”, cuxo texto íntegro se fai público, para o seu xeral coñecemento e en cumprimento do disposto no artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. A continuación se transcriben as modificacións aprobadas: 2.— Se establecen as seguintes bonificacións potestativas: (…) b) Terán dereito a unha bonificación do 50% as edificacións cuxo uso catastral sexa predominantemente residencial e que constitúa a residencia habitual dos suxeitos pasivos nas que se instalaron sistemas para o aproveitamento térmico ou eléctrico da enerxía proveniente do sol. Para os usos catastrais diferentes do residencial, a bonificación será do 25% na cota íntegra do imposto. En todos os casos, o inmoble deberá atoparse debidamente regularizado a efectos do catastro inmobiliario. As bonificacións anteriores aplicaranse a partir do ano seguinte á da finalización da súa instalación ou da obtención do certificado de eficiencia enerxética e durante os cinco períodos impositivos seguintes ao da finalización da súa instalación ou da obtención do certificado de eficiencia enerxética, en calquera dos seguintes supostos, sempre que se acredite a concesión da licenza municipal ou tramitación da declaración responsable ou comunicación previa: b.1) Cando os inmobles teñan instalados sistemas para o aproveitamento térmico ou eléctrico da enerxía proveniente do sol para autoconsumo. Para a aplicación desta bonificación será necesario: O importe da bonificación total acumulada durante todo o período bonificado non poderá exceder do 20 por cento do custo final (IVE incluído) da instalación. No caso de que o edificio esté suxeito ao réxime de propiedade horizontal, o custo final será o que se repercutiu a cada propietario calculado facendo uso dos coeficientes de repartición da instalación de autoconsumo colectivo. Estes coeficientes de repartición utilizados para as bonificacións para aplicar durante o período bonificable serán os achegados no momento de realizar a solicitude. En ningún caso poderán verse modificados nas anualidades posteriores. En consecuencia, no caso que houbese modificacións dos mesmos ou variación na participación da instalación colectiva, esta non será contemplada. b.2) Cando o inmoble teña certificado coa máis alta cualificación de eficiencia enerxética proveniente do aproveitamento da enerxía solar. Para a aplicación desta bonificación será necesario que a certificación enerxética coa máis alta cualificación non sexa obrigatoria de acordo coa normativa aplicable. O importe da bonificación total acumulada durante todo o período bonificado non poderá exceder do 20 por cento do custo final (IVE incluído) da instalación. No caso de que o edificio esté suxeito ao réxime de propiedade horizontal, o custo final será o que se repercutiu a cada propietario calculado facendo uso dos coeficientes de repartición da instalación de autoconsumo colectivo. Estes coeficientes de repartición utilizados para as bonificacións para aplicar durante o período bonificable serán os achegados no momento de realizar a solicitude. En ningún caso poderán verse modificados nas anualidades posteriores. En consecuencia, no caso que houbese modificacións dos mesmos ou variación na participación da instalación colectiva, esta non será contemplada. Os solicitantes da bonificación deberán acreditar o cumprimento dos requisitos mediante a presentación da seguinte documentación: Esta bonificación, que terá carácter rogado, producirá efecto desde o período impositivo seguinte a aquel en que se solicite, sempre que se acredite o cumprimento dos requisitos esixidos para o seu outorgamento. A bonificación poderá solicitarse en calquera momento anterior á terminación do período de duración da mesma e non terá carácter retroactivo, non sendo compatibles entre sí as bonificacións dos apartados b.1) e b.2). A presente ordenanza fiscal que foi aprobada polo pleno da Corporación na sesión realizada o 30.10.2023 producirá efectos a partir do día seguinte da súa publicación no Boletín Oficial e continuará en vigor ata que se acorde a súa modificación ou derrogación. A continación se transcribe o texto íntegro da ordenanza: O Concello do Porriño estableceu mediante ordenanza a regulación do imposto de bens inmobles mediante acordo plenario de data 11/10/1989 (BOP 27/12/89). A mesma foi obxecto de sucesivas modificacións sendo a última a operada en data 31/10/2011 (BOP 30/12/2011). Transcorridos máis de 10 anos dende a última modificación, ponse de manifesto a necesidade de modificar o seu contido, adaptándoo aos novos requirimentos derivados das modificacións normativas operadas, tanto no eido local, como administrativo en xeral, coa finalidade de adecuar a actuación municipal á realidade xurídica, tecnolóxica e de xestión do tributo á que se enfronta na súa actividade diaria. Por outra banda, os Obxectivos de Desenvolvemento Sostible (ODS) constitúen unha iniciativa impulsada polas Nacións Unidas no marco da Axenda 2030, que supón un compromiso dos estados coa pretensión de avanzar cara a sociedades máis xustas, sostibles e inclusivas, e cuxa aspiración profundamente transformadora se materializa a través dun enfoque multi-transversal que involucra a tódalas administracións. Neste senso, este Concello é consciente do papel fundamental que as entidades locais deben asumir, dado que constituían o nivel administrativo de maior proximidade coa cidadanía na liña do propio recoñecemento de tal feito que fai o Plan de Acción para a implementación da Axenda 2030 do Goberno de España. O Concello do Porriño ten un compromiso adquirido no camiño da consecución dos obxectivos de desenvolvemento sostible, resultando a política fiscal desenvolvida a través das Ordenanzas fiscais un dos instrumentos que poden axudar a contribuír a unha xusta distribución da riqueza entre a poboación e avanzar cara un modelo social e económico sostible e xusto co que este Concello está comprometido. A regulación aquí recollida pretende contribuír ao camiño do impulso na consecución dos ODS mediante os instrumentos de política fiscal que á entidade se lle confiren no exercicio da potestade tributaria derivada. En primeiro lugar, dentro do obxectivo 7. Enerxía asequible e non contaminante coa finalidade de aumentar considerablemente a proporción de enerxía renovable no conxunto de fontes enerxéticas, de aquí a 2030, establecendo a posibilidade de creación dunha bonificación para bens inmobles con sistemas de aproveitamento térmico enerxético solar (ata 50%,) regulada a mesma no artigo 5.2 b) da presente ordenanza. En segundo lugar, dentro do obxectivo 8. Traballo decente e crecemento económico, coa finalidade de manter o crecemento económico per cápita no Concello, e dun crecemento do produto interior bruto de alo menos o 7% anual nos países menos adiantados así como promover políticas orientadas ao desenvolvemento que apoien as actividades produtivas, a creación de postos de traballo decentes, o emprendemento, a creatividade e a innovación, e fomentar a formalización e o crecemento das microempresas e as pequenas e medianas empresas, incluso mediante o acceso a servizos financeiros., para o cal establécese una bonificación para bens inmobles nos que se desenvolban actividade económicas de especial interese ou utilidade (ata 95%), reguladas as mesmas nos artigos 5.2 c) e d) da presente ordenanza. En terceiro lugar, dentro do obxectivo 10. Redución das desigualdades mediante a adopción de políticas, especialmente fiscais, salarais e de protección social, e lograr progresivamente una maior igualdade, mediante a creación, entre outras, dunha bonificación de ata o 90% para familia numerosa, establecida no artigo 5.2 a) da presente ordenanza. O contido e estrutura desta modificación suxéitase aos requirimentos do artigo 16 do RDLex.2/2004, polo que se aproba o Texto Refundido da lei reguladora das Facendas Locais. Por outra banda, realizadas numerosas modificacións dende a súa entrada en vigor, a existencia de múltiples textos relativos ao mesmo tributo pon de manifesto a necesidade de refundir o seu contido en aras de dar cumprimento aos principios de eficacia e eficiencia e dotar á cidadanía dunha maior seguridade xurídica no cumprimento das súas obrigas tributarias. A modificación reflectida supón unha regulación parcial da materia, sen que impoña obrigas relevantes aos destinatarios distintas das contempladas no texto inicial. A refundición que tamén resulta neste texto non supón unha nova regulación na materia, non impón de novas obrigas aos destinatarios distintas das contempladas no texto inicial e carece de efectos na actividade económica distintos aos xa existentes. Como consecuencia, para dar cumprimento ao principio de transparencia pode obviarse a realización da consulta pública previa á que alude o artigo 133 da Lei 39/2015 do Procedemento Administrativo Común, tal e como xa considerou a Dirección Xeral de Tributos no seu informe emitido en 2018. Por último, debe indicarse, tal e como preceptúa o artigo 129.1 da Lei 39/2015, de 1 de outubro, do Procedemento Administrativo Común das Administracións Públicas, que este texto se axusta aos principios de boa regulación, amparándose o seu contido baixo os principios de necesidade, eficacia, proporcionalidade, seguridade xurídica, transparencia e eficiencia. Por un lado, esta modificación está xustificada polas razóns de interese xeral expostas, identifica claramente os fins perseguidos, e constitúe, conforme á normativa vixente, o instrumento normativo adecuado para a súa materialización, respectando e reforzando os principios de proporcionalidade e seguridade xurídica. No uso das facultades conferidas polos artigos 133.2 e 142 da Constitución Española, e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15.2 e 59.1 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, este Concello regula o IMPOSTO SOBRE BENS INMOBLES, que se rexerá polo disposto na devandita Lei e pola presente Ordenanza fiscal. O Imposto sobre Bens Inmobles é un tributo municipal, directo e obrigatorio regulado nos artigos 60 a 77 do Real decreto lexislativo 2/2004, do 5 de marzo e conforme á presente Ordenanza. Constitúe o feito impoñible do imposto, a titularidade dos seguintes dereitos sobre os bens inmobles rústicos e urbanos e sobre os inmobles de características especiais: 2. A realización do feito impoñible que corresponda, de entre os definidos no apartado anterior pola orde establecida, determinará a non suxeición do inmoble ás restantes modalidades previstas no mesmo. Nos bens inmobles de características especiais aplicarase a mesma prelación anterior, salvo cando os dereitos de concesión que poidan recaer sobre o inmoble non esgoten a súa extensión superficial, nese caso tamén se realizará o feito impoñible polo dereito de propiedade sobre aquela parte do ben non afectada pola concesión.3. Para os efectos deste imposto, terán a consideración de bens inmobles rústicos, de bens inmobles urbanos e de bens inmobles de características especiais os definidos como tales nas normas reguladoras do Catastro Inmobiliario.4. No caso de que un mesmo inmoble se encontre localizado en distintos términos municipais entenderase, aos efectos deste imposto, que pertence a cada un deles pola superficie que ocupe no respectivo término municipal.5. Non están suxeitos a este imposto: 1. Son suxeitos pasivos, a título de contribuíntes, as persoas naturais e xurídicas e as entidades a que se refire o artigo 35.4 da Lei 58/2003, do 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible deste imposto, conforme ao disposto no artigo 2.1 desta ordenanza.2. No suposto de bens inmobles de características especiais, cando a condición de contribuínte recaia sobre un ou varios concesionarios, cada un deles o será pola súa fracción, que se determinará en razón á parte do valor catastral que corresponda á superficie concedida e á construción directamente vinculada a cada concesión. Para esa mesma clase de inmobles, cando o propietario teña a condición de suxeito pasivo contribuínte pola superficie non afectada polas concesións, actuará como substituto do mesmo o ente ou organismo público a que se ache afectado ou adscrito o inmoble ou aquel a cuxo cargo se atope a súa administración e xestión, o cal non poderá repercutir no contribuínte o importe da débeda tributaria satisfeita.3. Salvo no suposto a que se refire o último parágrafo anterior, o suxeito pasivo ten a facultade de repercutir a carga tributaria soportada conforme ás normas do dereito común. As Administracións Públicas e os entes ou organismos a que se refire o apartado anterior repercutirán a parte da cota líquida que corresponda en quen, non reunindo a condición de suxeitos pasivos, fagan uso mediante contraprestación dos seus bens demaniais ou patrimoniais, os cales estarán obrigados a soportar a repercusión. Para ese efecto, a cota repercutible determinarase en razón á parte do valor catastral que corresponda á superficie utilizada e á construción directamente vinculada a cada arrendatario ou cesionario do dereito de uso.4. Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto dos devanditos dereitos quedarán afectos ao pago da totalidade da cota tributaria, en réxime de responsabilidade subsidiaria, nos termos previstos na Lei Xeral Tributaria. Para estes efectos, os notarios solicitarán información e advertirán expresamente aos comparecentes nos documentos que autoricen sobre as débedas pendentes polo Imposto sobre Bens Inmobles asociadas ao inmoble que se transmite, sobre o prazo dentro do cal están obrigados os interesados a presentar declaración polo imposto, cando tal obrigación subsista por non achegarse a referencia catastral do inmoble, conforme ao apartado 2, do artigo 43 do texto refundido da Lei do Catastro Inmobiliario e outras normas tributarias, sobre a afección dos bens ao pago da cota tributaria e, así mesmo, sobre as responsabilidades en que incorran pola falta de presentación de declaracións, o non efectualas en prazo ou a presentación de declaracións falsas, incompletas ou inexactas, conforme ao previsto no artigo 70 do texto refundido da Lei do Catastro Inmobiliario e outras normas tributarias.5. Responden solidariamente da cota deste imposto, e en proporción ás súas respectivas participacións, os copartícipes ou cotitulares das entidades a que se refire o artigo 35.4 da Lei Xeral Tributaria, se figuran rexistrados como tales no Catastro Inmobiliario. De non figurar rexistrados, a responsabilidade esixirase por partes iguais en todo caso.1.— Están exentos do imposto os seguintes inmobles: 2. Así mesmo estarán exentos os bens de que sexan titulares as entidades sen fins lucrativos e aqueloutras entidades recollidas na Lei 49/2002, do 23 de decembro, de Réxime Fiscal das entidades sen fins lucrativos e dos incentivos fiscais ao mecenado, nos supostos e cos requisitos que a citada Lei e o Regulamento para a aplicación do réxime fiscal das mencionadas entidades, aprobado por Real Decreto 1270/2003, do 10 de outubro, establecen. Con respecto a aquelas entidades, a que se refire o presente apartado, que teñan a obrigación de efectuar a comunicación do exercicio da opción do réxime fiscal especial previsto no título II da citada Lei 49/2002, do 23 de decembro, a exención gozarase a partir do período impositivo que coincida co ano natural en que se dirixa a mencionada comunicación a este Concello. A comunicación ao Concello deberá indicar, expresamente, o exercicio da opción pola aplicación do réxime fiscal especial previsto no título II da Lei 49/2002, do 23 de decembro, e deberá ir acompañada da acreditación de presentar a declaración censual na correspondente Administración tributaria.3. Estarán do mesmo xeito exentos, os inmobles de natureza urbana cuxa cota líquida por este imposto sexa inferior a 6,00 euros, así como o conxunto de inmobles de natureza rústica dun mesmo suxeito pasivo nos que a súa cota agrupada sexa inferior a 6,00 euros.4. Previa solicitude, os seguintes bens inmobles gozarán da exención que respecto dos mesmos se establece no texto refundido da Lei reguladora das Facendas Locais: a) Os bens inmobles que se destinen ao ensino por centros docentes acollidos, total ou parcialmente, ao réxime de concerto educativo, en canto á superficie afectada ao ensino concertado. Á solicitude, deberá acompañarse, en cada exercicio, a seguinte documentación: 1. Certificado da administración educativa correspondente acreditativa da calidade de centro concertado asignado aos edificios e instalacións destinadas directa e exclusivamente ás actividades docentes obxecto de exención.2. Informe da Dirección Xeral do Centro de Xestión Catastral e Cooperación Tributaria acreditativo das superficies dos edificios ou conxuntos urbanísticos adscritos exclusivamente á actividade educativa ou a servicios complementarios de ensinanza e de asistencia docente de carácter necesario, con indicación do valor catastral asignado a cada un dos elementos citados. b) Os declarados expresa e individualizadamente monumento ou xardín histórico de interese cultural, mediante real decreto na forma establecida polo artigo 9 da Lei 16/1985, do 25 de xuño, do Patrimonio Histórico Español, e rexistrados no rexistro xeral a que se refire o seu artigo 12 como integrantes do Patrimonio Histórico Español, así como os comprendidos nas disposicións adicionais primeira, segunda e quinta da devandita Lei. Esta exención non alcanzará a calquera clases de bens urbanos situados dentro do perímetro delimitativo das zonas arqueolóxicas e sitios e conxuntos históricos, globalmente integrados neles, senón, exclusivamente, aos que reúnan as seguintes condicións: En zonas arqueolóxicas, os incluídos como obxecto de especial protección no instrumento de plan urbanístico a que se refire o artigo 20 da Lei 16/1985, do 25 de xuño, do Patrimonio Histórico Español. En sitios ou conxuntos históricos, os que conten cunha antigüidade igual ou superior a cincuenta anos e estean incluídos no catálogo previsto no Real Decreto 2159/1978, do 23 de xuño, polo que se aproba o Regulamento de plan para o desenvolvemento e aplicación da Lei sobre Réxime do Chan e Ordenación Urbana, como obxecto de protección integral nos termos previstos no artigo 21 da Lei 16/1985, do 25 de xuño. Non estarán exentos os bens inmobles a que se refire esta letra b) cando estean afectos a explotacións económicas, salvo que lles resulte de aplicación algún dos supostos de exención previstos na Lei 49/2002, do 23 de decembro, de réxime fiscal das entidades sen fins lucrativos e dos incentivos fiscais ao mecenado, ou que a suxeición ao imposto a título de contribuínte recaia sobre o Estado, as Comunidades Autónomas ou as entidades locais, ou sobre organismos autónomos do Estado ou entidades de dereito público de análogo carácter das Comunidades Autónomas e das entidades locais. c) A superficie dos montes en que se realicen repoboacións forestais ou rexeneración de masas arborizadas suxeitas a proxectos de ordenación ou plans técnicos aprobados pola Administración forestal. Esta exención terá unha duración de 15 anos, contados a partir do período impositivo seguinte a aquel en que se realice a súa solicitude.5. Regúlase unha exención a favor dos bens de que sexan titulares os centros sanitarios de titularidade pública. A solicitude de exención, que terá carácter anual, deberá acompañarse dun certificado no que se indique que o inmoble, na súa totalidade, está afectado o cumprimento dos fins específicos dos referidos centros.6. Todas as exencións de carácter rogado producirán efecto a partir do exercicio seguinte á data da solicitude.1.— Aplicaranse as seguintes bonificacións de carácter obrigatorio: a) Terán dereito a unha bonificación do 75 % na cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. b) Prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior á terminación das mesmas, sempre que durante ese tempo se realicen obras de urbanización ou construcción efectiva, e sen que, en ningún caso, poida exceder de tres períodos impositivos. c) Terán dereito a unha bonificación do 50% na cota íntegra do imposto, durante os tres períodos impositivos seguintes ao do outorgamento da cualificación definitiva, as vivendas de protección oficial e as que resulten equiparables a estas conforme a normativa da Comunidade Autónoma. Terán dereito a unha bonificación do 95% na cota íntegra e, no seu caso, do recargo do imposto a que se refire o artigo 153 desta lei, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, de 19 de decembro, sobre Réxime Fiscal das Cooperativas.2.— Se establecen as seguintes bonificacións potestativas: a) Os suxeitos pasivos do imposto que, no momento do pagamento, ostenten a condición de titulares de familia numerosa, conforme ao establecido na Lei 40/2003, do 18 de novembro, de Protección ás familias Numerosas e demais normativa concordante, gozarán dunha bonificación da cota íntegra do imposto correspondente á vivenda habitual da familia nas condicións establecidas no presente artigo. Para ese efecto, entenderase por vivenda habitual aquela unidade urbana de uso residencial destinada exclusivamente a satisfacer a necesidade permanente de vivenda do suxeito pasivo e a súa familia. Presumirase que a vivenda habitual da familia numerosa é aquela na que figura empadroada a familia. No caso de que o suxeito pasivo beneficiario sexa titular de máis dun inmoble radicado no mesmo termo municipal, a bonificación quedará referida a unha única unidade urbana, sempre que, ademais, constitúa a vivenda habitual da unidade familiar ou da maior parte da mesma, sen que poida gozarse de máis dunha bonificación, aínda que fosen varias as vivendas das que dispoña o suxeito pasivo ou a súa familia. Para poder gozar desta bonificación o suxeito pasivo deberá estar empadroado no municipio e presentar a solicitude, debidamente cumprimentada, antes do primeiro día do período impositivo a partir do cal empeza a producir efectos, comprobándose pola administración os requisitos de familia numerosa e empadroamento do solicitante, ademais dos correspondentes certificados de IRPF da familia. A porcentaxe da bonificación determinarase en función dos ingresos familiares anuais brutos dos membros da familia numerosa per cápita comprendidos nalgún dos intervalos da táboa seguinte, tomando como valores de referencia 14 pagas mensuais do Indicador Público de Renda de Efectos Múltiplos (IPREM vixente): Cando exista máis dun suxeito pasivo como titular da vivenda habitual, a bonificación so será aplicable sobre a porcentaxe do dereito que corresponda aos suxeitos pasivos incluídos no título de familia numerosa. Con todo, nos casos de nulidade, separación ou divorcio matrimonial a bonificación aplicarase sobre a totalidade da porcentaxe que corresponda a ambos cónxuxes, con independencia de cal deles se atope incluído no devandito título. Esta bonificación será compatible entre si e con calquera das reguladas no artigo 5.2 desta ordenanza, agás a estipalada no apartado c). b) Terán dereito a unha bonificación do 50% as edificacións cuxo uso catastral sexa predominantemente residencial e que constitúa a residencia habitual dos suxeitos pasivos nas que se instalaron sistemas para o aproveitamento térmico ou eléctrico da enerxía proveniente do sol. Para os usos catastrais diferentes do residencial, a bonificación será do 25% na cota íntegra do imposto. En todos os casos, o inmoble deberá atoparse debidamente regularizado a efectos do catastro inmobiliario. As bonificacións anteriores aplicaranse a partir do ano seguinte á da finalización da súa instalación ou da obtención do certificado de eficiencia enerxética e durante os cinco períodos impositivos seguintes ao da finalización da súa instalación ou da obtención do certificado de eficiencia enerxética, en calquera dos seguintes supostos, sempre que se acredite a concesión da licenza municipal ou tramitación da declaración responsable ou comunicación previa: b.1) Cando os inmobles teñan instalados sistemas para o aproveitamento térmico ou eléctrico da enerxía proveniente do sol para autoconsumo. Para a aplicación desta bonificación será necesario: O importe da bonificación total acumulada durante todo o período bonificado non poderá exceder do 20 por cento do custo final (IVE incluído) da instalación. No caso de que o edificio esté suxeito ao réxime de propiedade horizontal, o custo final será o que se repercutiu a cada propietario calculado facendo uso dos coeficientes de repartición da instalación de autoconsumo colectivo. Estes coeficientes de repartición utilizados para as bonificacións para aplicar durante o período bonificable serán os achegados no momento de realizar a solicitude. En ningún caso poderán verse modificados nas anualidades posteriores. En consecuencia, no caso que houbese modificacións dos mesmos ou variación na participación da instalación colectiva, esta non será contemplada. b.2) Cando o inmoble teña certificado coa máis alta cualificación de eficiencia enerxética proveniente do aproveitamento da enerxía solar. Para a aplicación desta bonificación será necesario que a certificación enerxética coa máis alta cualificación non sexa obrigatoria de acordo coa normativa aplicable. O importe da bonificación total acumulada durante todo o período bonificado non poderá exceder do 20 por cento do custo final (IVE incluído) da instalación. No caso de que o edificio esté suxeito ao réxime de propiedade horizontal, o custo final será o que se repercutiu a cada propietario calculado facendo uso dos coeficientes de repartición da instalación de autoconsumo colectivo. Estes coeficientes de repartición utilizados para as bonificacións para aplicar durante o período bonificable serán os achegados no momento de realizar a solicitude. En ningún caso poderán verse modificados nas anualidades posteriores. En consecuencia, no caso que houbese modificacións dos mesmos ou variación na participación da instalación colectiva, esta non será contemplada. Os solicitantes da bonificación deberán acreditar o cumprimento dos requisitos mediante a presentación da seguinte documentación: Esta bonificación, que terá carácter rogado, producirá efecto desde o período impositivo seguinte a aquel en que se solicite, sempre que se acredite o cumprimento dos requisitos esixidos para o seu outorgamento. A bonificación poderá solicitarse en calquera momento anterior á terminación do período de duración da mesma e non terá carácter retroactivo, non sendo compatibles entre sí as bonificacións dos apartados b.1) e b.2). c) Terán dereito a unha bonificación da cota íntegra do imposto a favor de inmobles nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento de emprego a xuízo do pleno da corporación, mediante acordo adoptado co voto da maioría simple dos seus membros, previa solicitude do interesado e informe do departamento de persoal ou emprego que determine o cumprimento dos requisitos esixidos. Esta medida será de aplicación unicamente aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. As porcentaxes de bonificación son as seguintes: Á solicitude de declaración de especial interese ou utilidade pública municipal por fomento de emprego deberá acompañarse dunha memoria xustificativa do cumprimento dos requisitos seguintes: En relación ás contratacións efectuadas polo solicitante da bonificación, na memoria xustificativa aportada haberán de observarse os seguintes extremos: 1.— As contratacións deberán realizarse no ano anterior (n-1) ao período no que se solicita a bonificación (n), e deberán supor un incremento con relación ao segundo ano previo (n-2) á solicitude, que se compararán na mesma data, polo que, no caso de actividades xa existentes haberá de xustificarse que nos dous anos anteriores non houbo diminución do persoal no centro de traballo. Se xustificarán ademais cos documentos correspondentes ás súas cotizacións sociais. Para tales efectos acompañarase de un Informe de Vida Laboral referido aos traballadores da empresa cuxa actividade se solicita que sexa declarada de especial interese, expedido pola Tesourería Xeral da Seguridade Social, en relación aos traballadores da devandita empresa nos tres seguintes momentos: Os informes da vida laboral neses 3 momentos deberán referirse a: 2.— Haberá de xustificarse a inexistencia de relación laboral coa persoa física ou xurídica contratante durante os doce meses anteriores á data de contratación.3.— O contrato haberá de ser a xornada completa e manterse, xunto coa media do persoal de traballadores da actividade, polo menos durante un período de tres anos a partir da súa contratación. Considerarase incremento do persoal a consolidación de contratos temporais previamente existentes co compromiso de permanencia anterior. Só será posible o cambio de traballador por falecemento do mesmo, despido procedente que non sexa recorrido polo traballador ou renuncia do traballador ao seu posto de traballo que en todo caso deberá ser sustituido por idéntico posto e xornada. Para poder gozar da bonificación prevista no presente apartado, será imprescindible que o suxeito pasivo se atope ao corrente no pago dos tributos locais, nas cotas correspondentes á Seguridade Social e que se atopen dados de alta a efectos do Imposto de Actividades Económicas. Previa á declaración de utilidade pública ou interese social, será necesario informe do departamento de emprego ou persoal que acredite o cumprimento dos requisitos correspondentes. Emitidos os acordos e ou evacuados os informes preceptivos, remitiranse á Deputación de Pontevedra-Oral para a súa tramitación e xestión. Así mesmo, en calquera momento poderase comprobar mediante o previo requirimento da oportuna documentación que se mantiveron os requisitos esixidos para a bonificación prevista no presente artigo. En caso de incumprimento das mesmas, perderase a bonificación concedida, procedéndose á regularización da situación tributaria. O incumprimento dalgún dos citados requisitos durante o goce da bonificación, dará lugar á perda do dereito á mesma nos tres exercicios para os que aplica, procedéndose a esixir o reintegro das cantidades deixadas de ingresar como consecuencia da aplicación do beneficio fiscal, sen que sexa obstáculo para que se apliquen as sancións tributarias que puidera corresponderlle. Namentres se disfrute desta bonificación non se poderán solicitar outras polo mesmo concepto debido a novos incrementos de persoal nin se poderá acumular a outras bonificacións potestativas do imposto d) Terán dereito a unha bonificación do 90% da cota íntegra do imposto a favor de inmobles nos que se desenvolvan total e exclusivamente actividades gandeiras pertencentes ao sector primario e que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento de emprego a xuízo do pleno da corporación, mediante acordo adoptado co voto da maioría simple dos seus membros, previa solicitude do interesado. A bonificación terá carácter rogado e xurdirá efectos a partir do período impositivo seguinte ó da presentación da solicitude, sen carácter retroactivo. Para poder gozar desta bonificación o suxeito pasivo deberá de ser necesariamente o titular da explotación, debendo xustificala e, en todo caso, achegar a seguinte documentación: O Concello realizará de oficio todas as actuacións precisas para a comprobación dos estremos exposto respecto desta bonificación. Previa á declaración de utilidade pública ou interese social, será necesario informe do departamento de urbanismo que acredite o cumprimento dos requisitos correspondentes. O goce definitivo da presente bonificación quedará condicionado ao compromiso por parte do titular da actividade de que non se producirá o peche da explotación no prazos tres anos seguintes á concesión da bonificación. Esta bonificación será compatible entre si e con calquera das reguladas no artigo 5.2 desta ordenanza, agás a estipulada no apartado c). Emitidos os acordos e ou evacuados os informes preceptivos, remitiranse á Deputación de Pontevedra-Oral para a súa tramitación e xestión.1. A cota íntegra deste imposto será o resultado da aplicación á base liquidable os tipos de gravame recollidos neste artigo.2. O tipo de gravame para os bens inmobles urbanos será do 0,4%. 3. O tipo de gravame para os bens inmobles rústicos será do 0,3%. 4. O tipo de gravame para os bens inmobles de características especiais será do 1,30%. 5. Tratándose de inmobles de uso residencial que se atopen desocupados con carácter permanente, por cumprir as condicións que se determinen regulamentariamente, esixirase un recargo sobre a cota líquida do imposto dun 50%. O recargo devengarase o 31 de decembro e liquidarase anualmente, unha vez contrastada a desocupación do inmoble, xuntamente co acto administrativo polo que aquela sexa declarada.6. A cota líquida obterase minorando da cota íntegra o importe das bonificacións previstas no artigo 5 desta Ordenanza.1. O imposto deivindícase o primeiro día do período impositivo.2. O período impositivo coincide co ano natural.3. Os feitos, actos e negocios que deben ser obxecto de declaración ou comunicación ante o Catastro Inmobiliario terán efectividade no pagamento deste imposto inmediatamente posterior ao momento en que produzan efectos catastrais. A efectividade das inscricións catastrais resultantes dos procedementos de valoración colectiva e de determinación do valor catastral dos bens inmobles de características especiais coincidirá coa prevista nas normas reguladoras do Catastro Inmobiliario.1. As alteracións concernentes aos bens inmobles susceptibles de inscrición catastral que teñan transcendencia a efectos deste imposto determinarán a obrigación dos suxeitos pasivos de formalizar as declaracións conducentes á súa inscrición no Catastro Inmobiliario, conforme ao establecido nas súas normas reguladoras.2. A liquidación e recadación, así como a revisión dos actos ditados en vía de xestión tributaria deste imposto, serán competencia exclusiva deste Concello, salvo delegación, e comprenderán, entre outras, as funcións de recoñecemento e denegación de exencións e bonificacións, realización das liquidación conducentes á determinación das débedas tributarias, emisión dos documentos de cobranza, resolución dos expedientes de devolución de ingresos indebidos, resolución dos recursos que se interpoñan contra os devanditos actos e actuacións para a asistencia e información ao contribuínte referidos ás materias comprendidas neste apartado.3. Poderase agrupar nun só documento de cobranza todas as cotas deste imposto relativas a un mesmo suxeito pasivo, cando se trata de inmobles rústicos deste municipio. En todo o relativo á calificación das infraccións tributarias, así como a determinación das sancións que polas mesmas corresponden en cada caso, aplicarase o réxime regulado na Lei Xeral Tributaria e nas disposicións que a completan e desenvolvan 1. Se a xestión, a inspección e a recadación do tributo foron delegadas total ou parcialmente na Deputación de Pontevedra, as normas contidas nos artigos anteriores serán apliocables ás actuacións que tem que realizar a Administración delegada, sempre que non contradigan o estabelecido na Ordenanza Fiscal Xeral desta última, xa que nesse caso, no que respecta á recadación e ás normas de eficiência e economia, incluído o relativo a achega de documentación polos interessados regulado no artículo 28 da Lei 39/2015, prevalecería o estabelecido na normativa específica do órgano de xestión tributaria.2. O órgano de xestión tributaria establecerá os circuitos administrativos mais adecuados para conseguir a colaboración das organizacións representativas dos suxeitos passivos co fin de simplificar o cumprimento das obrigacións formais e materiais derivadas daquelas, ou os procedementos de liquidación e recadación.3. Todas as actuacións de xestión e recadación que leve a cabo o órgano de xestión tributaria axustaranse ao que prevê a normativa vixente e a súa ordenanza xeral de xestión, inspección e recadación, aplicable aos procesos de xestión dos ingresos locais, a titularidade dos cales corresponde aos municípios da província de Pontevedra que delegaron as súas facultades na Deputación. Non no previsto nesta ordenanza, rexerase polo estabelecido na lexislación tributaria vixente que resulte de aplicación. Esta ordenanza derroga expresamente a ordenanza fiscal polo imposto de bens inmobles actualmente vixente e as súas modificacións, e calquera outra disposición de igual ou inferior rango que sexa contraria á mesma. A presente ordenanza fiscal que foi aprobada polo pleno da Corporación na sesión realizada o 30.10.2023 producirá efectos a partir do día seguinte da súa publicación no Boletín Oficial e continuará en vigor ata que se acorde a súa modificación ou derrogación. En O Porriño a 29 de decembro de 2023. O Alcalde Manuel Alejandro Lorenzo Alonso.